Mali la, bagan bɛ du caman kɔnɔ an ka togodala duguw la. Baganw ye dudenw ta ye. U b’u feere k’u wari kɛ k’u ka mago gɛlɛmanw ani ka du kungow ɲɛnabɔ : furunafolo, nisɔngɔ ani furakɛli saraw… A ka ca a la, bagan ninnu bɛ mara sulu dɔ kɔnɔ du kɛrɛda fɛ walima u bɛ siri bɔlɔ la du cɛmancɛ la su fɛ.
Bi, togodala mɔgɔw t’a dɔn u bɛ min kɛ tugun walasa k’u ka baganw lakisi sonw tɔɔrɔ ma. Sonw tɛ foyi ɲɛ bagan ninnu bɛlɛnni kɔ waati bɛɛ. Ni mɔgɔw sunɔgɔra dɔrɔn, o ye sonw ka baara wililen ye. O baganw sonyaliko in kɛlen bɛ kamanagankobae ye togodala mɔgɔw bolo. Wulu minnu ye dugu kɔlɔsobaw ye ni mɔgɔw sunɔgɔra, olu fana kɛlen bɛ k’u ta sɔrɔ a la sisan bawo, fɛn o fɛn bɛ son bali k’a ka sonyali kɛ, a bɛ fura ɲini o la. Sisan, sonw bɛ ka fɛn bɛɛ kɛ walasa wuluw kana se ka kasi u la tugun ka dugukɔnɔ mɔgɔw lawili u kama.
Juma, Sɛtanburukalo tile 16 k’a dugu jɛ sibiri la, sonw tun bɛ na anw ka wulu ɲɛ ci. O kɛra Zezana-Gara Komini na, Segu mara la. Dugu jɛlen, an y’a kɔlɔsi ko an bamuso fila sonyana su fɛ. O kɛra kamanaganko ye bawo, a ka gɛlɛ o ɲɔgɔnna ka kɛ ka sɔrɔ mɔgɔw ŋa wili an ka wulu mankan fɛ. O yɔrɔ bɛɛ la, an ye wulu sumalenni dalen ye terasi kan. An gɛrɛlen a la, an ye joliba dɔ ye a ɲɛkɔrɔla la. An bɛɛ sɔnna a ma k’a fɔ ko manabɛlɛ nɔ don. Wa, o tɛ foyi ye son ninnu ka manabɛlɛ nɔ kɔ. O don kɛra mɔnɛ fila ye an bolo: baw ma ye, an ka wulu banana.
An bɛ yɔrɔ min na I ko bi, ko bɛɛ ka kan ka kɛ walasa ka togodala mɔgɔw n’u bolofɛnw lakana.
bam_Latn bam_Latn bam_Latn bam_Latn